CELEX: C2005/217/49
Language: el
Date: 2005-09-03 00:00:00
Title: Υπόθεση C-184/05: Αίτηση εκδόσεως προδικαστικής αποφάσεως που υπέβαλε το Hoge Raad der Nederlanden με απόφαση της 22ας Απριλίου 2005 στην υπόθεση Twoh International B.V. κατά Staatssecretaris van Financiën

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/25
            
         Αίτηση εκδόσεως προδικαστικής αποφάσεως που υπέβαλε το Hoge Raad der Nederlanden με απόφαση της 22ας Απριλίου 2005 στην υπόθεση Twoh International B.V. κατά Staatssecretaris van Financiën
   (Υπόθεση C-184/05)
   (2005/C 217/49)
   Γλώσσα διαδικασίας: η ολλανδική
   Με απόφαση της 22ας Απριλίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 25 Απριλίου 2005, το Hoge Raad der Nederlanden, στο πλαίσιο της διαφοράς μεταξύ Twoh International B.V. και Staatssecretaris van Financiën που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Έχει το άρθρο 28γ, A, στοιχείο α', της Έκτης οδηγίας (1) — σε συνδυασμό με την οδηγία περί αμοιβαίας συνδρομής (2) και τον κανονισμό (3) — την έννοια ότι, όταν δεν έχει παρασχεθεί αυθορμήτως από το κράτος μέλος αφίξεως καμία αξιόλογη πληροφορία, πρέπει το κράτος μέλος αναχωρήσεως της αποστολής ή της μεταφοράς των εμπορευμάτων να ζητήσει από το φερόμενο ως κράτος μέλος της αφίξεως πληροφορίες και να περιλάβει τα συναγόμενα από αυτές συμπεράσματα στο πλαίσιο της εξετάσεως της αποδείξεως της αποστολής ή της μεταφοράς των εμπορευμάτων;
   
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49)
   
      (2)  Οδηγία 77/799/ΕΟΚ του Συμβουλίου, της 19ης Δεκεμβρίου 1977, περί της αμοιβαίας συνδρομής των αρμοδίων αρχών των κρατών μελών στον τομέα των αμέσων φόρων (ΕΕ ειδ. έκδ. 09/001, σ. 86) (ως έχει κατόπιν της εκδόσεως της οδηγίας 92/12/ΕΚ) (ΕΕ L 76 της 23ης Μαρτίου 1992, σ.1).
   
      (3)  Κανονισμός (ΕΟΚ) αριθ. 218/92 του Συμβουλίου, της 27ης Ιανουαρίου 1992, σχετικά με τη διοικητική συνεργασία στον τομέα των έμμεσων φόρων (ΦΠΑ) (ΕΕ L 24 της 1ης Φεβρουαρίου 1992, σ. 1).